ຣັດເຊຍ ໄກ່ເກ່ຍ ຂໍ້ຕົກລົງຢຸດຍິງ ລະຫວ່າງ ອາເມເນຍ ແລະ ອາເຈີບາຍຈານ
ຂໍ້ກຳນົດທີ່ສຳຄັນ ຂອງຂໍ້ຕົກລົງດັ່ງກ່າວ ໄດ້ຮຽກຮ້ອງໃຫ້ ມີການຖອນກອງກຳລັງ ຂອງ ອາເມເນຍ  ອອກທັງໝົດ ແລະ ສົ່ງກອງກຳລັງຮັກສາສັນຕິພາບ ຂອງ ຣັດເຊຍ ໄປເຂດແດນດັ່ງກ່າວໃນທັນທີ.  
ຣັດເຊຍ ໄດ້ປະກາດວ່າເຂົາເຈົ້າໄດ້ເປັນຜູ້ໄກ້ເກ່ຍຂໍ້ຕົກລົງຢຸດຍິງຖາວອນ ລະ ຫວ່າງ ອາເມເນຍ ແລະ ອາເຈີບາຍຈານ ກ່ຽວກັບ ດິນແດນ ນາກໍໂນ- ຄາຣາບັກ ທີ່ມີການຂັດແຍ້ງກັນໃນຕອນເຊົ້າຂອງວັນອັງຄານວານນີ້, ເປັນຄວາມ ພະຍາຍາມຄັ້ງສຸດທ້າຍຂອງວັງ ເຄຣັມລິນ ທີ່ຈະຢຸດການຕໍ່ສູ້ທີ່ດຸເດືອດດົນ 6 ອາທິດໃນບໍລິເວນພາກໃຕ້ລະຫວ່າງ ທະເລດຳ ແລະ ທະເລ ແຄສປຽນ ທີ່ມີຄວາມສ່ຽງດຶງເອົາ ຣັດເຊຍ ແລະ ເທີກີ ເຂົ້າໃນຄວາມຂັດແຍ້ງໂດຍກົງ ປະທານາທິບໍດີ ຣັດເຊຍ ທ່ານ ວລາດິເມຍ ປູຕິນ ໄດ້ກ່າວໃນຄຳປາໄສທາງວິດີໂອໃນຕອນເຊົ້າວັນອັງຄານວ່າ “ຂໍ້ຕົກລົງທີ່ໄດ້ປະສົບຄວາມສຳເລັດນັ້ນໄດ້ ສ້າງເງື່ອນໄຂທີ່ຈຳເປັນສຳລັບໄລຍະຍາວ ແລະ ຮູບແບບການແກ້ໄຂວິກິດການຢ່າງສົມບູນຢູ່ອ້ອມເຂດ ນາກໍໂນ-ຄາຣາບັກ ອີງຕາມພຽງພື້ນ ຖານດຽວ ແລະ ຕາມຜົນປະໂຫຍດຂອງປະຊາຊົນ ອາເມເນຍ ແລະ ອາເຈີບາຍຈານ ” ແຕ່ມັນມີຄວາມສົງໄສຢູ່ເລັກນ້ອຍວ່າຂໍ້ຕົກລົງດັ່ງກ່າວໄດ້ສ້າງຜົນປະໂຫຍດໃຫ້ກອງທັບ ອາເຈີບາຍຈານ ຫຼືບໍ່, ເຊິ່ງກຳລັງກອງທັບທີ່ໃຫຍ່ກວ່າຂອງເຂົາເຈົ້າໄດ້ມີຄວາມແຂງແກ່ນຂຶ້ນຕື່ມດ້ວຍອາວຸດທີ່ທັນສະໄໝ ແລະ ການສະໜັບສະໜູນຈາກປະເທດ ເທີກີ ທີ່ເປັນພັນທະມິດຂອງເຂົາເຈົ້າ ຂໍ້ກຳນົດທີ່ສຳຄັນຂອງຂໍ້ຕົກລົງດັ່ງກ່າວໄດ້ຮຽກຮ້ອງໃຫ້ມີການຖອນກອງກຳລັງ ຂອງ ອາເມເນຍ ອອກທັງໝົດ ແລະ ສົ່ງກອງກຳລັງຮັກສາສັນຕິພາບຂອງ ຣັດເຊຍ ໄປເຂດແດນດັ່ງກ່າວໃນທັນທີ ໃນຂະນະທີ່ສະຖານະພາບຂອງ ນາກໍໂນ-ຄາຣາບັກ, ເຊິ່ງແມ່ນດິນແດນທີ່ມີປະຊາຊົນເຜົ່າ ອາເມເນຍ ຢູ່ໃນປະເທດ ອາເຈີບາຍຈານ ນັ້ນ ຈະຍັງຄົງບໍ່ໄດ້ຮັບການແກ້ໄຂ, ອາເມເນຍ ໄດ້ຕົກລົງທີ່ຈະສົ່ງຄືນດິນແດນສ່ວນນຶ່ງຂອງອາເຈີບາຍ ຈານ ທີ່ຖືກຍຶດເອົາໃນລະຫວ່າງການຕໍ່ສູ້ ກ່ຽວກັບ ເຂດ ແດນກ່ອນໜ້ານີ້ ໃນຕົ້ນຊຸມປີ 1990 ທີ່ໄດ້ສັງຫານ 30,000 ຄົນ ແລະ ຫຼາຍລ້ານຄົນບໍ່ມີທີ່ຢູ່ ອາໄສ ນາຍົກລັດຖະມົນຕີ ອາເມເນຍ ທ່ານ ນິໂຄລ ປາຊິນຢານ ໄດ້ຂຽນຂໍ້ຄວາມໃນ ເຟສບຸກ ປະກາດວ່າທ່ານໄດ້ເຊັນຂໍ້ຕົກລົງນັ້ນວ່າ “ໂດຍສ່ວນຕົວແລ້ວຂ້າພະເຈົ້າໄດ້ທຳການຕັດສິນໃຈທີ່ຍາກຫຼາຍສຳລັບຂ້າພະເຈົ້າ ແລະ ພວກເຮົາທຸກຄົນ ” LINK :http://kremlin ru/events/president/news/64381